O multinațională a angajat un detectiv pentru a verifica un angajat. Ce făcea în timpul programului.
În România, detectivii particulari te scapă de chiulangii. O multinațională a angajat un detectiv pentru a verifica un angajat.
N-o să-ți vină să crezi la ce au ajuns să fie folosiți detectivii particulari în România. O multinațională a fost nevoită să apeleze la un astfel de expert ca să scape de un angajat chiulangiu.Adevărul scrie că un manager israelian a fost dat afară după ce a fost urmărit pas cu pas timp de două săptămâni. Deși era plătit foarte bine, administratorul lucra cel mult două ore pe zi.Programul zilnic arăta cam așa: dus copilul la școala privată plătită de companie, 2-3 ore acasă, vizită la magazine de construcții, apoi la cele șapte apartamente proprietate personală, două ore la birou și înapoi acasă.Cireașa de pe tort: folosea și bugetul companiei pentru distracția în familie. Interesant e că fostul manager a dat în judecată compania pentru că a fost dat afară, cere 2,2 milioane de lei. Procesul e la Curtea de Apel Bucureşti.